**Britt Langlie** (født 1945) er en norsk skuespiller og sangerinne som er best kjent fra rollen som Josefine i teateroppsetningen og filmen *Bør Børson Jr.* (1974) og fra rollen som Edith Piaf i teateroppsetningen *Piaf* i 1980. Langlie har vært ved Det Norske Teatret i en årrekke og er kjent fra en rekke musikaler.

Teater
------

Langlie var ansatt ved Trøndelag Teater fra 1966-67 og var elev der før det. Hun har siden 1967 vært ansatt ved Det norske teater. Hun debuterte på Trøndelag teater i Finn Carlings *Gitrene* (1966). På Det norske teater vant hun raskt posisjonen som en av ensemblets fremste krefter innen musikkteater. Etter musikaldebuten i *Spelemann på taket* i 1967, fulgte i 1970-årene store musikalsuksesser i *Bør Børson jr.* (også film) og *Ungen* (også film). Hun fikk sitt store gjennombrudd på scenen i 1980 da hun spilte hovedrollen som Edith Piaf i oppsetningen *Piaf*. Stykket ble også filmet og sendt på NRK-TV året etter. En plate fra oppsetningen ble også utgitt i 1981. *Piaf* regnes som en av teatrets største suksesser noensinne. Etter denne enorme suksessen hadde hun hovedrollen i rockemusicalen *Det er jo mitt show!* (1982) på ABC Teatret. Hun hadde utover 1980-tallet roller i stykker som blant annet nyoppsetningen av Alf Prøysens *Trost i taklampa*, og videre i dramatiske roller som Sonja i Tsjekhovs *Onkel Vanja* og Elenora i Strindbergs *Påske*, som fru Capulet i *Romeo og Julie* og Helena i Ibsens *Keisar og Galilear*. Sterkt inntrykk gjorde hun med sin innlevende fremstilling av Emily Dickinson i William Luces *Alltid kvitkledd*.

På 1990-tallet hadde hun blant annet rollen som Prick i *Tida er vår heim* (1994), samt en rolle i julekomedien *God jul og godt nytt år* (1996). I 1998 spilte hun rollen som tjenestejenta Zerline i monologforestillingen *Frøken Zerline*, skrevet av den østerrikske dikteren Hermann Broch. I 2000 hadde hun rollen som Ella i Ibsens *John Gabriel Borkman*, og hadde videre roller i stykker som *Skjergardsflørt* (2001), *Fedras kjærleik* (2005) og Molières komedie *Lærde damer* (2007).

Hun var høsten 2007 aktuell i *Jeg er ikke slik*

Film og TV
----------

Langlie filmdebuterte allerede i 1962 da hun hadde en liten rolle i den svenske filmen *Kort är sommaren*. Hun hadde på 70-tallet stor suksess i filmversjonene av *Bør Børson Jr.* og *Ungen* (begge i 1974). Hun hadde samme år også en sentral rolle i komedien *Den siste Fleksnes*. På TV har hun vært å se i den norske TV-versjonen av *Medmenneske* (1981) og i barneserien *Jul på Månetoppen* (2002).

Roller på Det Norske Teatret
----------------------------

(ufullstendig)

* Lene i *Jeg er ikke slik* (2007)
* Philaminte i *Lærde damer* (2007)
* Helen i *Kaos er granne med Gud* (2006)
* Fedra i *Fedras kjærleik* (2005)
* Svigermor i *Den kaukasiske kritringen* (2004)
* *Phantasma* (2003)
* Cathrina i *Skjergardsflørt* (2001)
* Kvinna i *November* (2001)
* *Skjergardsflørt* (2001)
* Mora i *Historier frå Wienerskogen* (2001)
* Ella Rentheim i *John Gabriel Borkman* (2000)
* Agnes i *Til Mai* (1999)
* Virginia i *Kjærleik og magi* (1998)
* Zerline i *Frøken Zerline* (1998)
* Mathilde i *Besøk av ei gammal dame* (1996)
* *God jul og godt nytt år* (1996)
* Prick i *Tida er vår heim* (1994)
* Edith Piaf i *Piaf 1980* (1980)
* Så lenge skuta kan gå *(1978)*
* Josefine Torsøien i *Bør Børson jr. 1972* (1972)
* Hodel i *Spelemann på taket 68* (1968)

Andre roller
------------

* Mor Åse i teateroppsetningen *Peer Gynt* ved Gålåvannet (2012)
* Kate i teateroppsetningen *Eplene i Messehagen* i Malm (2016)

Film og TV
----------

|  |  |
| --- | --- |
| Film
* Bør Børson II (1976) – Josefine
* Ungen (1974) – Milja
* Den siste Fleksnes (1974) – Britt Andersen
* Bør Børson Jr. (1974) – Josefine Torsøien
* Motforestilling (1972)
* Kort är sommaren (1962) – Ung jente
 | TV
* Jul på Månetoppen (2002) (julekalender) – Fjellmor
* Hotel Cæsar (2001 & 2002) – Stine Eide (ukjent antall episoder)
* Peer Gynt (1993) (mini-serie) – Mor Åse
* Medmenneske (1981) (mini-serie) – Ragnhild
 |

Diskografi
----------

* Trondhjæmsvisan (Plateselskapet, 1993) m/flere art.
* Brørne Østermanns huskors (NorDisc, 1992) originalcast
* Piaf (NorDisc, 1981) norsk originalcast
* Så lenge skuta kan gå (Polydor, 1979) originalcast, dobbel-LP
* Ungen (Polydor, 1973) originalcast
* Bør Børson jr. (Polydor, 1972) originalcast
* Mary Poppins (Disneyland, 1971) norsk studiocast
* Spelemann på taket (NorDisc, 1968) norsk originalcast, mini-LP

Priser og stipend
-----------------

* Teaterkritikarprisen for tittelrollen i Piaf (1981)
* Statens Reise- og studiestipend
* Hulda Garborgs Minnepris

Referanser
----------

1. ↑   ČSFD, ČSFD person-ID 373089[Hentet fra Wikidata]

Eksterne lenker
---------------

* (en) Britt Langlie på Internet Movie Database Rediger på Wikidata

* (no) Britt Langlie hos Sceneweb Rediger på Wikidata

* (en) Britt Langlie hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Wikistrinda **·** Prabook **·** VIAF **·** KulturNav **·** MusicBrainz
 |